Diari Oficial de la Generalitat Valenciana


Sumari del DOGV 4058, del 06-08-2001 (2001/7290)

Informació pública del programa d'actuació integrada de la unitat d'actuació Arenal 2-B.
----------------------------------------------------------------------------------------

### Dades del document

Número de DOGV
:   4058

Data del DOGV
:   06-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7290


Organisme emissor
:   Ajuntament de Xàbia

Tipus de document
:   Anunci

Informació pública del programa d'actuació integrada de la unitat d'actuació Arenal 2-B. [2001/M7290]
  
El ple de la corporació, en sessió ordinària celebrada el dia 25 de maig de 2000, va adoptar el següent acord, que té l'apartat dispositiu següent:
  
«Primer
  
Aprovar el programa d'actuació integrada de la unitat d'actuació Arenal 2-B, promogut pel senyor José Sanmartín Sanmartín en nom i representació d'Habitat de Xàbia Promotora Inmobiliaria, SA.
  
Segon
  
Desestimar les al·legacions presentades pels interessats anteriorment enumerats, pels motius exposats, i indicar això no obstant que s'estima parcialment l'al·legació presentada pel senyor Guillermo Catalá Pere, havent de ser reposats aquells elements demolits sempre que siga materialment possible, d'acord amb el que determina l'article 31 de la Llei 6/1998, amb càrrec a les càrregues d'urbanització de la U. E.
  
Igualment s'estimen sols en part les al·legacions formulades per la senyora Francisca Bertomeu Llobell en relació amb les cessions efectuades en el seu dia per l'al·legant, perquè, si escau, es tinguen en compte i s'operen les modificacions necessàries en el compte de liquidació. Quant a la titularitat de la parcel·la aportada, la interessada haurà de provar que la titularitat li correspon amb caràcter privatiu i no forma part de la massa de la societat legal de guanys. De ser provat, es procedirà mitjançant les operacions jurídiques complementàries de l'article 113.3 del R.G.U., a la rectificació de la titularitat de la dita finca.
  
Tercer
  
Seleccionar com a agent urbanitzador els promotors esmentats abans, cosa que comporta l'adjudicació provisional de programa.
  
Quart
  
Determinar que perquè l'adjudicació s'eleve a definitiva, es requereix que el seleccionat presente les garanties corresponents, que ascendeixen a la quantitat de 31.226.735 pessetes, en el termini de 10 dies, i després d'això es procedirà a la subscripció del corresponent conveni.
  
Cinqué
  
Aprovar el projecte d'urbanització supeditat al compliment de les següents especificacions:
  
1. Clavegueram: haurà d'eliminar-se el bombeig previst en el vial 3, solucionant la base de la calçada sobre les conduccions previstes en els vials 3 i 5, amb una llosa armada de formigó, amb la finalitat que la conducció de clavegueram dels dits vials tinguen la pendent suficient per a desguassar per gravetat en el pou número 15.
  
2. Telefonia: les conduccions previstes s'hauran d'estendre fins al final de l'àmbit de l'actuació en els vials 3 i 2 (ambdós extrems) on es preveuran les corresponents arquetes per a futures connexions.
  
3. Enllumenat públic: els llums a instal·lar en les lluminàries sobre columnes de 4,00 metres d'altura hauran de ser de vapor de sodi d'alta pressió de 250W en lloc de vapor de mercuri color corregit de 250W.
  
Sisé
  
Aprovar el projecte de reparcel·lació supeditat al fet que es realitze la cessió de l'excés d'aprofitament urbanístic, que se xifra en 11.294 m2 de sòl en sistemes generals d'espais lliures i zones verdes, o bé mitjançant compensació econòmica de 42.342.765 pessetes.
  
Seté
  
Remetre un exemplar del programa per a inscriure'l en el Registre de Programes de la Generalitat, que quedarà així notificada d'aquest acord d'aprovació.
  
Vuité
  
Ordenar la publicació d'edicte informatiu en el Diari Oficial de la Generalitat Valenciana, tauler d'edictes, Butlletí Oficial de la Província d'Alacant i periòdic.»
  
Cosa que es fa pública perquè en prengueu coneixement.